अमोल खताळ

अमोल धोंडीबा खताळ (जन्म १९८३)  हे महाराष्ट्रातील एक युवा राजकारणी आहेत. ते अहिल्यानगर जिल्हा संगमनेर विधानसभा मतदारसंघाचे आमदार आहेत. त्यांनी शिवसेना पक्षाच्या तिकिटावर 2024 ची महाराष्ट्र विधानसभेची निवडणूक जिंकली.

 प्रारंभिक जीवन आणि शिक्षण 
अमोल खताळ महाराष्ट्रातील अहिल्यानगर जिल्हातील संगमनेरचे रहिवासी आहेत. त्यांनी यशवंतराव चव्हाण मुक्त विद्यापीठ, नाशिक येथून वाणिज्य शाखेची पदवी घेतली आहे. त्याआधीत्यांचे शालेय शिक्षण नूतन माध्यमिक व उच्च माध्यमिक विद्यालय, राजापूर येथे झाले."Amol Dhondiba Khatal(Shiv Sena):Constituency- SANGMNER(AHMEDNAGAR) - Affidavit Information of Candidate". myneta.info. Retrieved 2 December 2024.

 राजकीय कारकीर्द 
अमोल खताळ यांनी २०२४ च्या महाराष्ट्र विधानसभेच्या निवडणुकीत शिवसेनेच्या तिकिटावर संगमनेर विधानसभा मतदारसंघातून विजय मिळवला. त्यांनी ११२,३८६ मते घेतली आणि त्यांनी माजी मंत्री आणि आठ वेळा आमदार, भारतीय राष्ट्रीय काँग्रेसचे बाळासाहेब भाऊसाहेब थोरात यांचा १०,५६० मतांच्या फरकाने पराभव केला. प्रथमच आमदार झालेले खताळ हे युवासेनेचे नेते असून हा मतदारसंघ बाळासाहेब थोरात यांचा बालेकिल्ला मानला जात होता.

 संदर्भ 

वर्ग:अहिल्यानगर जिल्ह्यातील लोक
वर्ग:महाराष्ट्राच्या १५ व्या विधानसभेचे सदस्य
वर्ग:शिवसेनेतील राजकारणी
वर्ग:संगमनेरचे आमदार
वर्ग:इ.स. १९८३ मधील जन्म